《睡起》
宋代·裘万顷

疾去得安卧，寒宵不知长。
邻鸡忽闻声，曙色侵我床。
人生孰无营，晨兴固其常。
奈何以一身，投之百忧场。
吾方休吾心，与世长相忘。
适逢希夷翁，授我枕中方。
意行到华胥，日昃犹徜徉。
回观一世人，扰扰良可伤。
谁能从我游，要须留春皇。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。